SL Uradni list Evropske unije C 132/40

Povzetek podatkov, ki ga države članice predložijo o državni pomoči, dodeljeni na podlagi Uredbe Komisije (ES) št. 1595/2004 z dne 8. septembra 2004 o uporabi členov 87 in 88 Pogodbe ES za državne pomoči malim in srednje velikim podjetjem za proizvodnjo, predelavo in trženje ribiških proizvodov

(2006/C 132/11)

(Besedilo velja za EGP)

Irska vlada je zaradi zmanjšanja ribolovnih možnosti, ki so ga povzročile nižje ribolovne kvote, uvedla shemo za umik presežne zmogljivosti v irskem ladjevju za lov na pridnene vrste in lupinarje z razrezom plovil. V primeru, ko se kratkoročno ne more pričakovati povečanega ulova, je ta shema namenjena tistim ribičem, ki so v položaju, ko nimajo več gospodarskega donosa, in omogoča trajnostno prihodnost tistim ribičem, ki ostajajo v industriji.

Shema je v skladu s členom 7, Prilogo III in Prilogo IV Uredbe Sveta 2792/1999 in Uredbe Sveta 2792/1999, kot zahteva člen 10 Uredbe Komisije 1595/2004. Prvotna odobritev za to shemo je bila dana v dokumentu SG(2001)D/289046, 8.6.2001 – Številka pomoči: N 525/2000.

Kot zahteva člen 3 Uredbe Komisije 1595/2004, je Irska preverila, ali je pomoč, dodeljena v okviru navedene uredbe, združljiva z zakonodajo Skupnosti. Poleg tega bo Irska zagotovila, da bo izpolnjena zahteva iz člena 3, da države članice preverijo ali upravičenci do pomoči delujejo skladno s pravili skupne ribiške politike.

Pojasnjevalne opombe: Julija 2005 je bilo poročilo z naslovom Decommissioning Requirements for Ireland's Demersal and Shellfish Fleets (zahteve za razgradnjo irskega ladjevja za lov na pridnene vrste in lupinarje) (glej prilogo), ki ga je pripravil g. Padraic White, predloženo ministru za pomorske zadeve in irski vladi. Vlada je odobrila priporočila tega poročila in dodelila 45 milijonov EUR za Shemo za prilagoditev ribolovnega napora v obdobju od 2005 do 2008. Nato je bila pripravljena odobritev pogojev sheme, s katero bo upravljal Irish Sea Fisheries Board (BIM), in predložena v odobritev Evropski komisiji (GD FISH). Odobritev s strani GD FISH je bila prejeta v dopisu z dne 4. oktobra 2005 (D 10795).

Namen poročila, ki ga je pripravil g. White, je bil določiti nujnost, obseg in stroške sheme za razgradnjo irskega ladjevja za lov na pridnene vrste in lupinarje, da se odpravi neravnovesje med velikostjo ladjevja in razpoložljivimi ribolovnimi možnostmi.

V poročilu je bila ob proučitvi trenutnega stanja sektorjev pridnenih vrst in lupinarjev predstavljena gospodarska analiza, ki je pokazala, da bi morali biti staleži bele ribe za 30 % večji, če naj bi navedenemu delu ladjevja pri njegovi trenutni velikosti prinašali dobiček. Pokazalo se je, da veljajo za ladjevje za lov na lupinarje podobni pomisleki. Ker se v bližnji prihodnosti ne pričakuje povečanja staležev ali dovoljenih ribolovnih dejavnosti, je bila priporočena shema za trajni umik 25 % zmogljivosti ladjevja za lov na pridnene vrste (več kot 10 000 BT) in za zmanjšanje ladjevja za lov na pokrovače na 4 800 kW, da se zagotovi razumen gospodarski donos za tiste ribiče, ki ostajajo v sektorju. Priporočeno je bilo, da bi zmanjšanje ladjevja za lov na pokrovače na raven 4 800 kw ali 1 300 BT preostalemu ladjevju omogočilo izvajanje ribolovnih dejavnosti približno 130 dni na leto, kar bi povzročilo večji ribolovni napor pri ostalih plovilih.

Priporočila tega poročila so nenazadnje temeljila na cilju zagotovitve zanesljivejše prihodnosti, ki temelji na boljšem gospodarskem donosu za tiste ribiče, ki ostajajo v industriji in za njihove obalne skupnosti.

Država članica: Irska

Št. pomoči: XF 1/2006

Regija: Šifra NUTS, stopnja IV

Naziv sheme pomoči ali ime podjetja, ki prejme individualno pomoč: Izgradnja trajnostne prihodnosti za ribiško ladjevje Irske – Shema za trajni umik zmogljivosti v sektorjih pridnenih vrst in lupinarjev irskega ribiškega ladjevja

Pravna podlaga:

The Sea Fisheries Act 1952

Sea Fisheries amendment Act 1955

Sea Fisheries amendment Act 1956

Sea Fisheries amendment Act 1959

Sea Fisheries amendment Act 1963

Sea Fisheries amendment Act 1970

Sea Fisheries amendment Act 1974

Sea Fisheries amendment Act 1982

Sea Fisheries amendment Act 1994

Sea Fisheries amendment Act 2003

Načrtovani letni izdatki po shemi ali skupni znesek individualne pomoči, dodeljene podjetju:

— Skupni znesek je 45 milionov EUR

— Letni proračun za leto 2005 je 3,5 milijona EUR

— Letni proračun za leto 2006 je 19 milionov EUR

— Letni proračuni za naslednja leta se sprejmejo kot del nacionalnega proračuna

Največja intenzivnost pomoči:

— Premije za umik (sredstva za razgradnjo) se bodo izplačale po naslednjih stopnjah glede na vloge, odobrene in sprejete v skladu s predpisi EU: (Osnovna stopnja z odbitkom prilagoditve starosti in z odbitkom prilagoditve segmenta) Osnovna stopnja Bruto tonaža plovil (BT) Premija na plovilo 25 < 100 4 200 EUR na BT + 82 000 EUR 100 < 300 2 700 EUR na BT + 232 000 EUR 300 < 500 2 200 EUR na BT + 382 000 EUR 500 in več 1 200 EUR na BT + 882 000 EUR Prilagoditev starosti Plovila, stara 15 let: po osnovni stopnji Plovila, stara 16–29 let: po osnovni stopnji z odbitkom 1,5 % za vsako leto po 15. letu Plovila, stara 30 let ali več: po osnovni stopnji z odbitkom 22,5 % Prilagoditev segmenta Segment plovil z vlečno mrežo z gredjo: po osnovni stopnji, prilagojeni starosti plovila Segment polivalentnih plovil: po osnovni stopnji, prilagojeni starosti plovila Segment posebnih plovil: po osnovni stopnji, prilagojeni starosti plovila, z odbitkom 15 % v vsakem posameznem primeru

Datum začetka izvajanja:

Trajanje sheme ali individualne pomoči:

Cilj pomoči: Zagotoviti pomoč za shemo za razgradnjo plovil, s čemer se lahko ribiška vozila trajno umaknejo iz irskega ribiškega ladjevja in izbrišejo iz registra plovil za morski ribolov

Navedba uporabljenega člena (členi 4 do 12) in upravičenih stroškov, zajetih v shemi ali individualni pomoči: Člen 10 „pomoč za trajno ukinitev ribolovnih dejavnosti“

Osnovna stopnja

Bruto tonaža plovil (BT) Premija na plovilo 25 < 100 4 200 EUR na BT + 82 000 EUR 100 < 300 2 700 EUR na BT + 232 000 EUR 300 < 500 2 200 EUR na BT + 382 000 EUR 500 in več 1 200 EUR na BT + 882 000 EUR

Prilagoditev starosti

Plovila, stara 15 let: po osnovni stopnji Plovila, stara 16–29 let: po osnovni stopnji z odbitkom 1,5 % za vsako leto po 15. letu Plovila, stara 30 let ali več: po osnovni stopnji z odbitkom 22,5 %

Prilagoditev segmenta

Segment plovil z vlečno mrežo z gredjo: po osnovni stopnji, prilagojeni starosti plovila Segment polivalentnih plovil: po osnovni stopnji, prilagojeni starosti plovila Segment posebnih plovil: po osnovni stopnji, prilagojeni starosti plovila, z odbitkom 15 % v vsakem posameznem primeru

Zadevni gospodarski sektor(-ji): Ribolovni sektor

Naziv in naslov organa, ki dodeli pomoč:

Mr Michael Keatinge Fleet Development Section, Fisheries Development Division, BIM, Crofton Road, Dun Laoghaire, County Dublin Irlande

Spletni naslov:

— G. Padraic White „Decommissioning requirements for Ireland's Demersal and Shellfish Fleets“ http://www.dcmnr.gov.ie/NR/rdonlyres/37FF784D-29C8-4AE8-9805-FC9B1B219D16/0/WhiteReportFinal.pdf

— Building A sustainable Future for Irelands fishing Fleet (izgradnja trajnostne prihodnosti za ribiško ladjevje Irske) http://www.bim.ie/uploads/reports/122Building%20a%20Sustainable%20Future%20for%20Irelands%20Fishing%20Fleet%20.pdf